Sandra Izbașa

| Mitalit | Mitalit | Mitalit |  |
| --- | --- | --- | --- |
|  Sandra Izbașa Mediterraneo Gym Cup -kilpailussa vuonna 2008. |  Sandra Izbașa Mediterraneo Gym Cup -kilpailussa vuonna 2008. |  Sandra Izbașa Mediterraneo Gym Cup -kilpailussa vuonna 2008. |  |
Maa:   Romania
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | permanto |  |
|  Kultaa | Lontoo 2012 | hyppy |  |
|  Pronssia | Peking 2008 | joukkuekilpailu |  |
|  Pronssia | Lontoo 2012 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Århus 2006 | puomi |  |
|  Pronssia | Århus 2006 | moniottelu |  |
|  Pronssia | Stuttgart 2007 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Volos 2006 | permanto |  |
|  Kultaa | Clermont 2008 | permanto |  |
|  Kultaa | Clermont 2008 | joukkuekilpailu |  |
|  Kultaa | Berliini 2011 | hyppy |  |
|  Kultaa | Berliini 2011 | permanto |  |
|  Kultaa | Bryssel 2012 | hyppy |  |
|  Kultaa | Bryssel 2012 | joukkuekilpailu |  |
|  Hopeaa | Volos 2006 | joukkuekilpailu |  |
|  Hopeaa | Amsterdam 2007 | moniottelu |  |
|  Hopeaa | Amsterdam 2007 | puomi |  |
|  Hopeaa | Clermont 2008 | puomi |  |
|  Pronssia | Volos 2006 | puomi |  |
Sandra Raluca Izbașa (s. 18. kesäkuuta 1990 Bukarest) on romanialainen telinevoimistelija, olympiavoittaja ja Euroopan mestari.
Izbașa aloitti voimistelu-uransa vuonna 1994. Ensimmäisissä aikuisten arvokilpailuissaan 2006 EM-kisoissa Volosissa Izbașa osallistui kaikkiin lajeihin. Hän saavutti kultaa permannolta, hopeaa moniottelusta ja joukkuekilpailusta sekä pronssia puomilta. Hypyssä hänen sijoituksensa oli seitsemäs. Ainoastaan nojapuilla hän ei selviytynyt loppukilpailuun. Samana vuonna Izbașa saavutti maailmancupin kilpailun voiton permannolla Glasgow’ssa ja oli puomilla kolmas. Lyonin maailmancupissa hän sijoittui permannolla hopealle, puomilla pronssille ja oli nojapuilla kuudes. Vuoden lopulla Århusin MM-kisoissa Izbașa saavutti hopeaa puomilta ja pronssia moniottelusta. Permannolla hän sijoittui kuudenneksi ja hypyssä kahdeksanneksi. Lisäksi hän oli mukana neljänneksi sijoittuneessa Romanian joukkuekilpailun joukkueessa.
Vuonna 2007 Pariisin maailmancup-kilpailussa Izbașa sijoittui pronssille permannolla ja oli puomilla viides sekä hypyssä kuudes. Amsterdamin EM-kisoissa hän saavutti hopeaa puomilta ja moniottelusta, ja sijoittui kahdeksanneksi hypyssä. Permannolla hän selviytyi parhaalla pistemäärällä loppukilpailuun, mutta jätti finaalin väliin loukattuaan jalkansa hetkeä aikaisemmin puomilla, minkä johdosta myös permantokilpailun sijoitukseksi jäi kahdeksas sija. Nojapuilla hän jäi loppukilpailun ulkopuolelle 14. sijallaan. Stuttgartin MM-kisoissa hän oli mukana voittamassa joukkuekilpailun pronssia, mutta jäi ilman henkilökohtaisia mitaleita. Ainoastaan permannolla ja moniottelussa hän selviytyy loppukilpailuihin, sijoituksinaan kahdeksas ja yhdeksäs. Seuraavana vuonna Clermontin EM-kisoissa Izbașa voitti kultaa permannolta ja joukkuekilpailusta, ja saavutti lisäksi hopeaa puomilta. Cottbusissa käydyssä maailmancupin kisassa hän voitti kultaa permannolta ja pronssia puomilta.  Elokuussa 2008 Pekingin olympialaisissa Izbașa voitti kultaa permannolta  ja saavutti joukkuekilpailun pronssia. Henkilökohtaisessa moniottelussa hänen sijoituksensa oli kahdeksas. Berliinissä 2011 Izbașa voitti hypyssä ja permannolla Euroopan mestaruuden.
Izbașa kilpaili heinä-elokuussa 2012 toisissa olympialaisissaan. Hän voitti Lontoon kisoissa kaksi mitalia, hypyn kultaa ja joukkuekilpailun pronssia. Aiemmin samana vuonna hän voitti niin ikään kaksi mitalia Brysselin EM-kilpailuissa, kultaa hypystä ja joukkuekilpailusta.
Izbașa on 163 senttimetriä pitkä ja painaa kilpailumitoissa 48-49 kilogrammaa. Hänen pääasiallisena valmentajanaan toimii Nicolae Forminte. Seuratasolla hän edustaa Steaua Bukarestia.